76% tal-każi ġejjin mill-varjant tar-Renju Unit Tlieta minn kull erba' każi ġodda ta' Covid-19 huma mill-varjant tar-Renju Unit. Qalet dan is-Supretendent għas-Saħħa Pubblika l-Professur Charmaine Gauci fl-aġġornament tagħha dwar il-pandemija tal-Covid-19 f'pajjiżna. Hija qalet li minn nhar it-13 ta' Marzu 'l hawn, 76% tal-każi kienu lkoll mill-varjant tar-Renju Unit, li kien l-ewwel rapportat f'pajjiżna f'Diċembru li għadda. Saħqet ukoll li hemm tliet każi tal-varjant tal-virus tal-Afrika t'Isfel. Madankollu l-ebda każi minn varjanti oħrajn ma kienu rapportati. Il-Professur Gauci rrimarkat li kien hemm żieda fin-numru ta' ħaddiema biex jiġi operat il-helpline tal-145, li matul dawn l-aħħar jiem irċieva numru kbir ta' telefonati minn persuni li jirrikjedu informazzjoni dwar il-vaċċin. In-numru ta' ħaddiema issa jammonta għal 50. Fl-istess waqt emfasizzat li ma kien hemm persuna li wriet sintomi serji wara li tlaqqam mill-vaċċin. Mit-3,034 każ attiv, hemm 229 pazjent li qed jirċievu kura fi sptar, inkluż 32 pazjent fit-taqsima tal-kura intensiva. Hija qalet li d-deċiżjonijiet kollha meħudin mill-awtoritajiet tas-saħħa dwar il-pandemija kienu bbażati fuq l-evidenza xjentifika.